Hierdeur kon maatskappye in die toerisme-, konstruksie- en lugrederybedryf aansoek doen vir 17% van hul salarisrekening as ’n subsidie vanaf die regering, terwyl ander sektore vir drie maande van bydraes tot die SSC vrygeskeld kon word.
Hy sê die aansoek- en verifiëringsproses het oor maande gestrek, maar toe die geld kom, was dit nogtans hoogs waardeer.
Shiimi het aanvanklik gesê die regering sou N$400 miljoen vir die pakket bewillig, terwyl die ander N$252 miljoen van die SSC sou kom. Daar was dus sowat N$650 miljoen tot die skema se beskikking.
“In hierdie verband word aansoekers in kennis gestel van wat meer van hulle verwag word om al die uitstaande transaksies te kan voltooi,” het sy bygevoeg.